Norberto Murara Neto Norberto Murara Neto, magħruf aħjar bħala sempliċement Neto (Araxá, 19 ta' Lulju 1989) huwa futboler Brażiljan li jilgħab bħala gowler ma' Valencia fil-kampjonat Spanjol. Imrawwam fis-settur ġovanili tal-Atlético Paranaense, iddebutta mal-ewwel tim fil-Campeonato Brasileiro Série A kontra Grêmio Barueri fis-16 ta' Awwissu 2009. Għall-bidu kien kostrett milli jidher regularment mal-ewwel ħdax, però kiseb postu fit-tim minn Lulju tal-2010. Matul is-Série A 2010 kopra r-rwol ta' gowler b'mod kostanti fejn lagħab il-kampjonat kollu. Nhar is-17 ta' Jannar 2011 ġie akkwistat minn Fiorentina għas-somma ta' 3 miljun ewro, fejn iffirma kuntratt ta' ħames snin. Fl-24 ta' Novembru 2011, lagħab għall-ewwel darba mat-tim Taljan fir-rebħa ta' 2–1 kontra Empoli, partita valida mill-Coppa Italia. Fid-29 ta' April ta' wara, iddebutta fil-kampjonat fit-telfa ta' 2–0 kontra Atalanta, fejn spiċċa biex jilgħab il-ħames partiti ta' wara fil-kampjonat.